text: ভারতের ষোড়শ লোকসভা ২০১৪ অনুষ্ঠিত ভারতের সাধারণ নির্বাচনে নির্বাচিত ৫৪৩ জন সদস্য সমবায়ে গঠিত হয়। ২০১৪ সালের ৭ এপ্রিল থেকে ১২ মে পর্যন্ত ৯টি পর্যায়ে ভারতের নির্বাচন কমিশন কর্তৃক এই নির্বাচন অনুষ্ঠিত হয়। ২০১৪ সালের ১৬ মে নির্বাচনের ফলাফল ঘোষিত হয়। ভারতীয় জনতা পার্টি (জাতীয় গণতান্ত্রিক জোটের অন্তর্গত) ৫৪৩টি আসনের মধ্যে ২৮২টি আসন পেয়ে একক সংখ্যাগরিষ্ঠতা অর্জন করেছে। ২০১৪ সালের ২৬ মে দলের প্রধানমন্ত্রী পদপ্রার্থী নরেন্দ্র মোদী ভারতের পঞ্চদশ প্রধানমন্ত্রী হিসেবে শপথ গ্রহণ করেছেন এবং সরকার গঠন করেছেন।
  
  এই লোকসভা নির্বাচনে ভারতীয় জাতীয় কংগ্রেস (সংযুক্ত প্রগতিশীল জোটের অন্তর্গত) ৪৪টি আসন পেয়েছে। তামিলনাড়ুর সর্বভারতীয় আন্না দ্রাবিড় মুনেত্র কড়গম ৩৭টি আসন পেয়ে তৃতীয় স্থান অধিকার করেছে।
  
  প্রশাসকগণ
   অধ্যক্ষ: সুমিত্রা মহাজন, ভারতীয় জনতা পার্টি
   উপাধ্যক্ষ: মুনিসম্য় থাম্বিদুরাই , সর্বভারতীয় আন্না দ্রাবিড় মুনেত্র কড়গম
   লোকসভার নেতা: নরেন্দ্র মোদী, ভারতীয় জনতা পার্টি
   বিরোধী দলনেতা: কেউ নয়। কোনো বিরোধী দল ১০ শতাংশের বেশি আসন পায়নি। 
  সাধারণ সচিব: স্নেহলতা শ্রীবাস্তব , আইএএস , প্রথম মহিলা সাধারণ সচিব
  
  সদস্য
  
  সদস্যদের ফৌজদারি ও আর্থিক বিবরণ
  অ্যাসোসিয়েশন ফত ডেমোক্রেটিক রিফর্মস ও ন্যাশানাল ইলেকশন ওয়াচ নামে দুটি বেসরকারি সংস্থা ভারতের নির্বাচন কমিশনের কাছে প্রার্থীদের দেওয়া হলফনামাগুলি পর্যালোচনা করে নিম্নলিখিত রিপোর্ট ও অন্যান্য বিস্তারিত তথ্যগুলি তাদের প্রতিবেদনে প্রকাশ করেছে।
  
  ফৌজদারি অপরাধ
  
  জয়ী সাংসদের প্রায় এক-তৃতীয়াংশের বিরুদ্ধে অন্তত একটি ফৌজদারি মামলা আছে। কিছু কিছু ক্ষেত্রে গুরুতর ফৌজদারি অপরাধের অভিযোগে মামলা রুজু হয়েছে।
  
  ফৌজদারি অপরাধে অভিযুক্ত প্রার্থীর জয়ের সম্ভাবনা যেখানে ১৩% ছিল, সেখানে স্বচ্ছ ভাবমূর্তির প্রার্থীর জয়ের সম্ভাবনা ছিল ৫%। (এখানে, জয়ের সম্ভাবনা = ।)
  
  পাদটীকা
  
  আরও দেখুন
   ২০১৪ ভারতীয় সাধারণ নির্বাচনের ফলাফল
  
  বিষয়শ্রেণী:লোকসভা
  বিষয়শ্রেণী:ষোড়শ লোকসভা
title: ষোড়শ লোকসভা